กหดหกดหกดหกดระเบียบกรมสรรพสามิตว่าด้วยขั้นตอนและระยะเวลาการปฏิบัติงานในการตรวจสอบสินค้าประเภทเครื่องดื่มเพื่อประโยชน์ในการจัดเก็บภาษีพ.ศ. ๒๕๔๑-------------------------- อาศัยอำนาจตามความในข้อ ๙ แห่งระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒และเพื่อให้การบริหารการจัดเก็บภาษีสินค้าประเภทเครื่องดื่มตามพระราชบัญญัติพิกัดอัตราภาษีสรรพสามิต พ.ศ.๒๕๒๗ ตอนที่ ๒ เครื่องดื่ม เป็นไปโดยความถูกต้อง รวดเร็วและมีประสิทธิภาพกรมสรรพสามิตจึงออกระเบียบกำหนดขั้นตอนและระยะเวลาการปฏิบัติงานในการตรวจสอบสินค้าประเภทเครื่องดื่มเพื่อประโยชน์ในการจัดเก็บภาษีไว้ ดังต่อไปนี้ ข้อ๑ ระเบียบนี้เรียกว่า"ระเบียบกรมสรรพสามิต ว่าด้วยขั้นตอนและระยะเวลาการปฏิบัติงานในการตรวจสอบสินค้าประเภทเครื่องดื่มเพื่อประโยชน์ในการจัดเก็บภาษีพ.ศ. ๒๕๔๑" ข้อ๒ระเบียบนี้ให้ใช้บังคับตั้งแต่วันออกประกาศเป็นต้นไป ข้อ๓ผู้ประกอบอุตสาหกรรมหรือผู้นำเข้าที่ประสงค์จะขอตรวจสอบสินค้าประเภทเครื่องดื่มว่าเป็นสินค้าตามพิกัดอัตราภาษีสรรพสามิตหรือไม่ให้ดำเนินการดังนี้ ๓.๑ในกรณีโรงอุตสาหกรรมตั้งอยู่ในเขตกรุงเทพมหานคร ให้ยื่นต่อเจ้าพนักงานสรรพสามิต ที่ส่วนควบคุมการผลิตและจำหน่ายสำนักบริหารการจัดเก็บภาษี ๒ กรมสรรพสามิต ๓.๒ในกรณีโรงอุตสาหกรรมตั้งอยู่ในจังหวัดอื่นให้ยื่นต่อเจ้าพนักงานสรรพสามิต ที่สำนักงานสรรพสามิตจังหวัดหรือสำนักงานสรรพสามิตอำเภอซึ่งเป็นที่ตั้งของโรงงานอุตสาหกรรม และเพื่อความสะดวกรวดเร็วผู้ประกอบอุตสาหกรรมหรือผู้นำเข้าจะมายื่นคำขอพร้อมส่งมอบตัวอย่างโดยตนเองตาม ๓.๑ ก็ได้ ๓.๓เครื่องดื่มตัวอย่างที่ส่งมาจะต้องมีปริมาตรไม่ต่ำกว่า ๓ ลิตร บรรจุอยู่ในภาชนะที่มีสภาพพร้อมจำหน่ายและจะต้องพิมพ์ข้อความโดยจะพิมพ์รวมหรือแยกพิมพ์ไว้บนสลากปิดภาชนะหรือบนสิ่งผนึกภาชนะเครื่องดื่มก็ได้ มีดังนี้ (๑) ชื่อผู้ประกอบอุตสาหกรรม /ผู้นำเข้าและผู้ผลิตสินค้า (๒)สถานที่ตั้งโรงอุตสาหกรรม/สถานประกอบการของผู้นำเข้า (๓) ชื่อ ตรา หรือยี่ห้อ (๔) ส่วนผสมหลักของเครื่องดื่ม (๕) ปริมาตรสุทธิ ๓.๔ในกรณีสรรพาสามิตจังหวัดเป็นผู้รับเรื่อง ให้ตรวจสอบรายละเอียดตาม ๓.๓ เมื่อถูกต้องแล้วให้ส่งเรื่องดังกล่าวพร้อมตัวอย่างเครื่องดื่มไปให้กรมสรรพสามิตพิจารณาโดยเร็ว ๓.๕ในกรณีส่วนควบคุมการผลิตและจำหน่าย สำนักบริหารการจัดเก็บภาษี ๒ได้รับเรื่องจากผู้ประกอบอุตสาหกรรมหรือผู้นำเข้าหรือจากที่สำนักงานสรรพสามิตจังหวัดส่งมา ให้พิจารณาและปฏิบัติงานตามขั้นตอน ดังนี้ (๑) ให้ตรวจสอบรายละเอียด ตาม ๓.๓และทำความเห็นเสนอเพื่อให้ผู้อำนวยการสำนักบริหารการจัดเก็บภาษี ๒ส่งตัวอย่างเครื่องดื่มดังกล่าวไปตรวจวิเคราะห์ที่กองวิเคราะห์สินค้าและของกลางว่าเป็นเครื่องดื่มที่อยู่ในข่ายเป็นสินค้าตามพิกัดอัตราภาษีสรรพสามิต พ.ศ. ๒๕๒๗ ที่จะต้องเสียภาษีสรรพสามิตหรือไม่ (๒) ให้กองวิเคราะห์สินค้าและของกลางตรวจวิเคราะห์ตัวอย่างเครื่องดื่มที่ส่งไปว่าอยู่ในพิกัดอัตราภาษีสรรพสามิตที่จะต้องเสียภาษีสรรพสามิตหรือไม่แล้วแจ้งผลการตรวจวิเคราะห์ให้สำนักบริหารการจัดเก็บภาษี ๒ ทราบ (๓) เมื่อส่วนควบคุมการผลิตและจำหน่ายสำนักบริหารการจัดเก็บภาษี ๒ ได้รับแจ้งผลการตรวจวิเคราะห์ จากกองวิเคราะห์สินค้าและของกลางแล้วให้ทำหนังสือเสนอต่อผู้อำนวยการสำนักบริหารการจัดเก็บภาษี ๒ พิจารณา และแจ้งผลการวิเคราะห์ให้ผู้ประกอบอุตสาหกรรมหรือผู้นำเข้าหรือสำนักงานสรรพสามิตจังหวัดเพื่อดำเนินการแจ้งให้ผู้ประกอบอุตสาหกรรมหรือผู้นำเข้าทราบต่อไป แล้วแต่กรณี ข้อ๔ การปฏิบัติงานตาม ข้อ ๓ให้ดำเนินการให้แล้วเสร็จภายใน ๙ วันทำการ ข้อ๕ให้ผู้อำนวยการสำนักบริหารการจัดเก็บภาษี ๒ รักษาการตามระเบียบนี้ ประกาศณ วันที่ ๒๔ ธันวาคม พ.ศ. ๒๕๔๑ เรณู รื่นกลิ่น รองอธิบดีรักษาราชการแทน อธิบดีกรมสรรพสามิต[รก.๒๕๔๒/พ๑๐๔ง/๖๐/๑๗ ธันวาคม ๒๕๔๒] พรพิมล/แก้ไข ๒ก.ค ๒๕๔๕ A+B(C )